Nog steeds geen teken van SAPD-lid en twee anderLede van die SAPD se honde-eenheid ŉ Polisiebeampte van Dundee in KwaZulu-Natal, ao Arnesh “Jakes” Juggan, sy vrou en ŉ vriend het verlede Vrydag, 23 Maart 2018, spoorloos verdwyn. Juggan is laas Vrydag om 19:00 gesien toe hy uit Peaceville weg is saam met twee persone in ŉ gemerkte, amptelike polisievoertuig. Die drie persone het vermoedelik verdrink toe hulle moontlik tydens kitsvloede by die Buffelsrivier in hul voertuig meegesleur is. Die soek- en reddingshonde, Dante van Umhlali, Ghost van Durban, Chaz van Pietermaritzburg en Bear van Port Shepstone, is intussen ook ontplooi om beamptes met die soektog by te staan. Daar is egter nog steeds geen teken van Juggan (56), sy vrou Molly (54) en vriend Ashok Rajoo (53) nie. ŉ Soektog is van stapel gestuur toe hul seun owerhede in kennis gestel het dat sy ouers nie teruggekeer het huis toe nie. Enigiemand met inligting word versoek om hul naaste polisiestasie of Crime Stop by 08600 10111 te kontak.